পূর্বাঘাত

পূর্বাঘাত বলতে প্রধান আঘাত নামক বৃহত্তর কোনও ভূমিকম্পের ঘটনার আগে সংঘটিত এবং সেটির সাথে স্থান ও কাল উভয় দিক থেকে সম্পর্কিত একটিভূমিকম্পকে বোঝায়। কোনও ভূমিকম্পকে পূর্বাঘাত, প্রধান আঘাত নাকি পরাঘাত হিসেবে চিহ্নিত করা হবে, তা কেবলমাত্র ঘটনাগুলির সম্পূর্ণ ক্রম সংঘটিত হওয়ার পরেই সম্ভব। 

 ঘটনা 
মাঝারি থেকে বড় আকারের প্রায় ৪০% ভূমিকম্পের ক্ষেত্রে পূর্বাঘাতমূলক কার্যকলাপ শনাক্ত করা হয়েছে। ৭ মাত্রার অধিক (M>৭.০) ভূমিকম্পগুলির প্রায় ৭০%-এর ক্ষেত্রে পূর্বাঘাত শনাক্ত করা হয়েছে । পূর্বাঘাতগুলি প্রধান আঘাতের কয়েক মিনিট থেকে কয়েক দিন বা তারও বেশি সময় আগে ঘটে। উদাহরণস্বরূপ, ২০০২ সালে সুমাত্রার ভূমিকম্পটিকে ২০০৪ সালের ভারত মহাসাগরের ভূমিকম্পের পূর্বাঘাত হিসেবে বিবেচনা করা হয়; ঘটনা দুইটির মধ্যে দুই বছরেরও বেশি বিলম্ব ছিল।

কিছু মহা-ভূমিকম্পের (M>৮.০) জন্য কোনও পূর্বাঘাতমূলক কার্যকলাপ অনুভূত হয় না, যেমন ৮.৬ মাত্রার ১৯৫০-এর আসাম-তিব্বত ভূমিকম্প। Kayal, J.R. (2008). Microearthquake seismology and seismotectonics of South Asia. Springer. p. 15. ISBN 978-1-4020-8179-8. Retrieved 29 November 2010.

একক ভূমিকম্পের জন্য পূর্বাঘাতমূলক কার্যকলাপের বৃদ্ধি পরিমাপ করা খুবই কঠিন, তবে বিভিন্ন ঘটনার ফলাফল একত্রিত করলে তা স্পষ্ট হয়ে ওঠে। এই ধরনের সম্মিলিত পর্যবেক্ষণ থেকে প্রধান আঘাতের আগে পূর্বাঘাতের বৃদ্ধি বিপরীত ঘাত সূত্র ধরনের মনে হয়। এটি হয় ইঙ্গিত দিতে পারে যে পূর্বাঘাতগুলি পীড়নের পরিবর্তন ঘটায় যার ফলে প্রধান আঘাতটি ঘটে অথবা এই বৃদ্ধি সংশ্লিষ্ট অঞ্চলে পীড়নের সাধারণ বৃদ্ধির সাথে সম্পর্কিত।

 গঠনপদ্ধতি 
অনেক ভূমিকম্পের সাথে সম্পর্কিত পূর্বাঘাতসমূহের পর্যবেক্ষণ এই ইঙ্গিত দেয় যে এগুলি কেন্দ্রীভবন-পূর্ববর্তী একটি প্রস্তুতি প্রক্রিয়ার অংশ।National Research Council (U.S.). Committee on the Science of Earthquakes (2003). "5. Earthquake Physics and Fault-System Science". Living on an Active Earth: Perspectives on Earthquake Science. Washington D.C.: National Academies Press. p. 418. ISBN 978-0-309-06562-7. Retrieved 29 November 2010. ভূমিকম্প ভাঙনের একটি প্রতিমান অনুযায়ী ভাঙন প্রক্রিয়াটি একটি ঘটনাপ্রপাত হিসেবে তৈরি হয়, যা খুব ছোট একটি ঘটনা দিয়ে শুরু হয়, যা একটি বৃহত্তর ঘটনার সূত্রপাত করে, এবং মূল আঘাত সৃষ্টিকারী ভাঙনটি না ঘটা পর্যন্ত এরকম চলতে থাকে। তবে কিছু কিছু পূর্বাঘাতের বিশ্লেষণে দেখা গেছে যে তারা চ্যুতির চারপাশের পীড়ন উপশম করে। এই দৃষ্টিকোণ থেকে পূর্বাঘাত এবং পরাঘাত একই প্রক্রিয়ার অংশবিশেষ। এই অনুমানটি পূর্বাঘাতের হার ও একটি ভূমিকম্পের জন্য পরাঘাতের হারের মধ্যে একটি পর্যবেক্ষণকৃত সম্পর্ক দ্বারা সমর্থিত। বাস্তব প্রয়োগে পূর্বাঘাত সম্পর্কে দুটি প্রধান পরস্পরবিরোধী তত্ত্ব বিদ্যমান: ভূমিকম্প সূত্রপাত প্রক্রিয়া (SOC প্রতিমান ও ETAS-সদৃশ প্রতিমানগুলিতে বর্ণিত) এবং অ-ভূকম্পীয় স্লিপ (নিউক্লিয়েশন মডেল) দ্বারা ভারবোঝাই প্রক্রিয়া। পূর্বাঘাতের ভবিষ্যদ্বাণীমূলক মান সম্পর্কে এই বিতর্কটি পূর্বাঘাত অনুকল্প নামে সুপরিচিত।

 ভূমিকম্পের পূর্বাভাস 
কোনও অঞ্চলে ভূকম্পীয় কার্যকলাপ বৃদ্ধি ভূমিকম্পের পূর্বাভাস দেওয়ার একটি পদ্ধতি হিসেবে ব্যবহৃত হয়েছে। এর অন্যতম একটি উদাহরণ হল ১৯৭৫ সালে চীনের হাইছেং ভূমিকম্পের ক্ষেত্রে, যেখানে ভূকম্পীয় কার্যকলাপ বৃদ্ধির ফলে লোকজনকে সরিয়ে নেওয়া হয়েছিল। তবে বেশিরভাগ ভূমিকম্পের স্পষ্ট পূর্বাঘাত বিন্যাস থাকে না, তাই এই পদ্ধতিটি কার্যকর প্রমাণিত হয়নি। এর কারণ বেশিরভাগ ছোট ভূমিকম্প পূর্বাঘাতমূলক নয়, যার ফলে অনেক ক্ষেত্রে সম্ভাব্য বিপদসংকেতগুলি ভুল হয়ে থাকে। সমুদ্রগর্ভের রূপান্তর চ্যুতিগুলি বরাবর সৃষ্ট ভূমিকম্পগুলি পুনরাবৃত্তিযোগ্য পূর্বাঘাতমূলক আচরণ প্রদর্শন করে। তাই এই ধরনের ভূমিকম্প ঘটার অবস্থান ও মুহূর্ত উভয়ের পূর্বাভাস দেওয়া অপেক্ষাকৃত সহজ। শক্তিশালী ভূমিকম্পের আগে বলয়-আকৃতির পূর্বাঘাত বিন্যাস দেখা যেতে পারে।

 পূর্বাঘাতসহ ভূমিকম্পের উদাহরণ 

 পূর্বাঘাতের পর সংঘটিত এ পর্যন্ত নথিভুক্ত সবচেয়ে শক্তিশালী প্রধান আঘাতটি হল ১৯৬০ সালের ভালদিভিয়া ভূমিকম্প, যার মাত্রা ছিল ৯.৫।

Foreshock Date(Delay)Magnitude(Foreshock)LocationDateDepthMagnitude(Mainshock)Intensity(MMI)NameTypeCommentsApril 4, 1904 (23 minutes)6.3 MwBlagoevgrad region, BulgariaApril 4, 190415 km7.0 Mw X-XI1904 Kresna earthquakesNormalMay 21, 1960 (1 day)7.9 Mw Arauco Province, ChileMay 22, 196035 km9.5 Mw XII1960 Valdivia earthquakeMegathrustNovember 2, 2002 (2 years)7.3 Mw Sumatra, IndonesiaDecember 26, 200430 km9.2 Mw IX2004 Indian Ocean earthquake and tsunamiMegathrustOctober 20, 2006 (10 months)6.4 Mw Ica Region, PeruAugust 15, 200735 km8.0 Mw VIII2007 Peru earthquakeMegathrustJanuary 23, 2007 (3 months)5.2 MLAysén Region, ChileApril 21, 20076 km6.2 Mw VII2007 Aysén Fjord earthquakeStrike-slipMarch 9, 2011 (2 days)7.3 Mw Miyagi Prefecture, JapanMarch 11, 201130 km9.0 Mw IX2011 Tōhoku earthquake and tsunamiMegathrustMarch 16, 2014 (15 days)6.7 Mw Tarapacá Region, ChileApril 1, 201420.1 km8.2 Mw VIII2014 Iquique earthquakeMegathrustApril 14, 2016 (2 days)6.2 Mw Kumamoto Prefecture, JapanApril 16, 201611 km7.0 Mw IX2016 Kumamoto earthquakesStrike-slipApril 22, 2017 (2 days)4.8 Mw Valparaíso Region, ChileApril 24, 201724.8 km6.9 Mw VII2017 Valparaiso earthquakeThrustJuly 4, 2019 (1 day)6.4 Mw California, United StatesJuly 5, 201910.7 km7.1 Mw IX2019 Ridgecrest earthquakesStrike-slipDecember 28, 2020 (1 day)5.2 Mw Central CroatiaDecember 29, 202010 km6.4 Mw IX2020 Petrinja earthquakeStrike-slipMarch 5, 2021 (2 hours)7.4 Mw Kermadec Islands, New ZealandMarch 5, 202155.6 km8.1 Mw VIII2021 Kermadec Islands earthquakeMegathrustJuly 20, 2025 (10 days)7.4 Mw Kamchatka Peninsula, RussiaJuly 30, 202520.7 km8.8 Mw IX2025 Kamchatka Peninsula earthquakeMegathrust

 দ্রষ্টব্য : তারিখগুলি স্থানীয় সময় অনুসারে।

 তথ্যসূত্র 

বিষয়শ্রেণী:ভূকম্পবিজ্ঞান
বিষয়শ্রেণী:ভূমিকম্পের ধরন